goraghana

Gaplaňgyr döwlet goraghanasy Gaplaňgyr döwlet goraghanasy 1979-njy ýylyň 16-njy awgustynda Daşoguz welaýatynyň çäginde döredildi. Meýdany 570 müň ga. 1991-nji ýylda onuň meýdany 287 müň ga çenli kemeldildi. Ol ösümlikleriň saklanyp galan görnüşlerini gorap saklamak, keýik, gum gaplaňy, garagulak, itaýy, aýrak ýaly haýwanlary goramak hem-de gulanlary uýgunlaşdyrmak, saýgak sürüleriniň gyşlamagyna mümkinçilik bermek maksady bilen döredildi. Onuň çäginde süýdemdirijileriň 26 görnüşi, guşlaryň 213, süýenjileriň 28-den gowragy, ösümlikleriň 231-den gowrak görnüşi bar. Olaryň birnäçesi Gyzyl kitaba girizilendir. “Turkmenistanyň fiziki geografiýasy”, A. Babaýew, G. Gurbandurdyýew, Aşgabat, 2002, 122 sah.